ক্রোয়েশীয় ভাষা
ক্রোয়েশীয় ভাষা (ক্রোয়েশীয় ভাষায়: hrvatski jezik খ্‌র্‌ভাৎস্কি য়েজ়িক্‌) একটি দক্ষিণ স্লাভীয় ভাষা। এটি মূলত ক্রোয়েশিয়া, বসনিয়া ও হার্জেগোভিনা, এবং অন্যান্য প্রতিবেশী রাষ্ট্রের ক্রোয়াট সম্প্রদায়ের লোকদের মধ্যে প্রচলিত। ভাষাবিজ্ঞানীরা অনেক সময় এটিকে বৃহত্তর সার্বো-ক্রোয়েশীয় ভাষার অন্তর্গত বলে গণ্য করেন। তবে ক্রোয়েশিয়ার প্রেক্ষাপটে সার্বো-ক্রোয়েশীয় ভাষা বলতে মূলত ক্রোয়েশীয় শ্‌তোকাভীয় ভাষাকে বোঝানো হয়। ক্রোয়েশিয়ার বর্তমান মান ভাষা বা স্ট্যান্ডার্ড ভাষার মূল ভিত্তি শ্‌তোকাভীয় ভাষা।